ddrg/super_eurlex huggingface dataset:
1.

Výkonná agentúra pre výskum (ďalej len „agentúra“ známa tiež ako „REA“), so sídlom v Bruseli, bola zriadená na základe rozhodnutia Komisie 2008/46/ES (1). Agentúra bola zriadená na obmedzené obdobie od 1. januára 2008 do 31. decembra 2017 a jej poslaním je riadiť špecifické činnosti Únie v oblasti výskumu. Dňa 15. júna 2009 Európska komisia oficiálne udelila agentúre administratívnu a funkčnú nezávislosť. Komisia 13. decembra 2013 svojím vykonávacím rozhodnutím 2013/778/EÚ (2) predĺžila existenciu REA do roku 2024 a delegovala na ňu aj časti nového rámcového programu pre výskum a inovácie Horizont 2020.
1.

Európsky inštitút pre rodovú rovnosť (ďalej len „inštitút“, známy tiež ako „EIGE“), so sídlom vo Vilniuse, bol zriadený na základe nariadenia Európskeho parlamentu a Rady (ES) č. 1922/2006 (1). Úlohou inštitútu je zbierať, analyzovať a šíriť informácie o rodovej rovnosti, vytvárať, analyzovať, hodnotiť a šíriť metodické nástroje na podporu integrácie rodovej rovnosti do všetkých politík Únie a následne do vnútroštátnych politík.
2013

V súlade so zriaďujúcim nariadením agentúry musia krajiny pridružené k vykonávaniu, uplatňovaniu a vývoju schengenského acquis a opatrení súvisiacich so systémom Eurodac prispievať do rozpočtu agentúry. Hoci krajiny pridružené k Schengenskému dohovoru využívali v roku 2013 systémy spravované agentúrou, rokovania s Komisiou stále prebiehali.
18.

Útvar Komisie pre vnútorný audit (IAS) vykonal audit výkonnosti týkajúci sa prípravných postupov v súvislosti so správou o stave životného prostredia za rok 2015 (SOER – State of the Environment Report). IAS vo svojej audítorskej správe z júla 2016 skonštatoval, že postupy súvisiace so správou SOER vo všeobecnosti zodpovedali danému účelu. Agentúra a IAS sa však dohodli na pláne ďalších zlepšení.
18.

Prenesené viazané rozpočtové prostriedky boli vysoké v hlave III (prevádzkové výdavky) a predstavovali 5,2 mil. EUR. t. j. 68 % (2015: 5,7 mil. EUR, t. j. 70 %). Je to spôsobené najmä charakterom činností, v rámci ktorých sa financujú štúdie, ktorých realizácia trvá viac mesiacov a často pokračuje aj v nasledujúcom roku. Agentúra by mala zvážiť zavedenie diferencovaných rozpočtových prostriedkov, ktoré by lepšie vyjadrovali viacročný charakter operácií a neodvratné zdržania medzi podpisom zmluvy, dodávkami a platbami.
16.

Agentúra INEA považuje mieru prenesených rozpočtových prostriedkov pre hlavu III za oprávnenú z hľadiska povahy výdavkov. Ako uvádza Dvor audítorov, tieto výdavky súvisia so zmluvami v oblasti IT a auditu z roku 2016 trvajúce aj v roku 2017, ktorých realizáciu nie je možné vždy začať a ukončiť v rovnakom stanovenom roku. Pokiaľ ide o zmluvy v oblasti IT, je potrebné poznamenať, že 35 % z prenesenej sumy súvisí so službami, ktoré boli poskytované v poslednom štvrťroku 2016, avšak fakturované začiatkom roku 2017. Veľmi podobné percento sa týka zmlúv o audite s osobitnou poznámkou, že pri tomto druhu zmlúv sa záverečná platba auditnej spoločnosti môže uskutočniť len po schválení záverečnej správy o audite v nadväznosti na ukončenie námietkového konania voči kontrolovanému subjektu, na ktorého trvanie nemá agentúra INEA žiadny vplyv.
19.

Agentúra zaviedla opatrenia v oblasti riadenia rizík na základe zistení Útvaru Komisie pre vnútorný audit (IAS). A to najmä tak, že v štvrtom štvrťroku 2016 agentúra skompletizovala politiku a postupy v oblasti riadenia rizík na úrovni organizácie. V agentúre sa konajú štvrťročné výbory venované riadeniu rizík na úrovni organizácie, prostredníctvom ktorých sa zoznam takýchto rizík preskúmava a aktualizuje. Medzi prvé výsledky tohto postupu patrí zaradenie schválených rizík na úrovni organizácie do prílohy VIII k Jednotnému programovému dokumentu na roky 2018 – 2020, o čom rozhodla správna rada v roku 2017. Pokiaľ ide o zlepšenie riadenia výkonnosti, agentúra zavádza opatrenia na základe zistení IAS, a to najmä prostredníctvom ukončenia vývoja ukazovateľa výkonnosti a postupu podávania správ, ako aj jeho zaradenie do jednotného programového dokumentu v prvom štvrťroku 2017.
17.

Prenesené viazané rozpočtové prostriedky boli vysoké v hlave II (výdavky na podporné činnosti) vo výške 140 055 EUR. t. j. 30 % (2015: 212 456 EUR, t. j. 49 %). Súvisia hlavne s konzultáciami v oblasti IT a s tovarom a so službami IT, ktoré boli objednané koncom roka.
19.

Zvyšujúca sa miera prenesených rozpočtových prostriedkov je problematická a je v rozpore s rozpočtovou zásadou ročnej platnosti rozpočtu. Priamo súvisí so sústredením dokončených postupov verejného obstarávania a zmlúv podpísaných ku koncu roka, čo vedie k plneniu a/alebo platbám v nasledujúcom roku. V roku 2016 bolo 98 z 299 zmlúv podpísaných v novembri a decembri (5 976 122,47 EUR alebo 40 % celkovej hodnoty zmlúv uzatvorených v roku 2016). Agentúra by mala zvážiť zavedenie diferencovaných rozpočtových prostriedkov, ktoré by lepšie vyjadrovali viacročný charakter operácií a neodvratné zdržania medzi podpisom zmluvy, dodaním produktov a úhradou.
18.

S cieľom zvýšiť efektívnosť agentúra vylepšila zariadenia na videokonferencie a využíva softvér nazývaný Bezpapierový (z angl. paperless), ktorý agentúre umožňuje venovať sa každodenným pracovným činnostiam efektívnejšie (ide o úplne tzv. bezpapierový softvér pre elektronické pracovné postupy). V dôsledku týchto opatrení sa zlepšila komunikácia v rámci agentúry. Pokiaľ ide o externé vzťahy agentúry ENISA, agentúra prediskutovala s orgánmi hostiteľskej krajiny možnosť presťahovania všetkých zamestnancov agentúry do Atén. Okrem toho manažment a správna rada agentúry diskutujú o budúcnosti agentúry a najlepšom spôsobe komunikácie so zainteresovanými stranami agentúry, ako aj spôsobe zvýšenia vplyvu agentúry v rámci dostupných ľudských a finančných zdrojov. Komunikačný tím sa stal súčasťou nového odboru nazvaného Administratíva a vzťahy so zainteresovanými stranami s cieľom zvýšiť internú a externú efektívnosť. Strategický a prevádzkový plán sa priebežne hodnotia, aby čo najlepšie poslúžili EÚ prostredníctvom poskytovania informácií o kybernetickej bezpečnosti a zabezpečovania požadovanej informovanosti. A, ako bolo vysvetlené v bode 17, agentúra ENISA investovala do nástroja SRM.
18.

Prenesené viazané rozpočtové prostriedky zostali vysoké v hlave III (prevádzkové výdavky na REACH) a predstavovali 10,1 mil. EUR. t. j. 39 % (2015: 7,3 mil. EUR, t. j. 32 %) a sú ešte vyššie v prípade hlavy IV (prevádzkové výdavky v oblasti biocídov) vo výške 1,3 mil. EUR, t. j. 68 % (2015: 1,5 mil. EUR, t. j. 74 %). Takáto vysoká miera prenesených rozpočtových prostriedkov je v rozpore so zásadou ročnej platnosti rozpočtu. Agentúra by mohla zvážiť častejšie využívanie diferencovaných rozpočtových prostriedkov, ktoré by lepšie vyjadrovali viacročný charakter operácií a neodvratné zdržania medzi podpisom zmluvy, dodaním produktov a úhradou.
18.

V júni 2017 Komisia vydala oznámenie o príspevku EÚ k projektu ITER, hľadajúc podporu Európskeho parlamentu a mandát od Rady EÚ, aby mohla Komisia schváliť nový základný scenár. Komisia naznačila, že by bolo primerané počítať s neplánovaným zdržaním harmonogramu v trvaní až do 24 mesiacov a prekročením rozpočtu o 10 až 20 %. Suma 6,6 mld. EUR, ktorú Rada EÚ schválila v roku 2010, teraz slúži ako strop pre výdavky spoločného podniku do roku 2020.
32.

Správna rada spoločného podniku SESAR v decembri 2016 schválila dokument s názvom Methodology and Validation process for In kind contributions (IKC) in the SJU (SESAR 2020 Programme only) [Metóda a proces potvrdzovania nepeňažných príspevkov v spoločnom podniku SESAR (len program SESAR 2020)]. V súlade s ním spoločný podnik vypracuje špecifikácie a vzorový certifikát, ktorý bude rade predložený v dostatočnom časovom predstihu, a to ešte pred prijatím akýchkoľvek nepeňažných príspevkov v roku 2018. Spoločný podnik preskúma, či je potrebné prispôsobiť stratégiu predbežných kontrol Komisie pre program Horizont 2020 špecifickým rizikám, ktoré sa vzťahujú na projekty programu SESAR 2020. Spoločný podnik zatiaľ analogicky uplatňuje stratégiu predbežných kontrol Komisie.
1.

Spoločný podnik pre vykonávanie spoločnej technologickej iniciatívy v oblasti palivových článkov a vodíka (spoločný podnik FCH), so sídlom v Bruseli, bol založený v máji 2008 na obdobie do 31. decembra 2017 a začal autonómne fungovať 15. novembra 2010 (1). V máji 2014 Rada predĺžila existenciu spoločného podniku do 31. decembra 2024 (2).
30.

Napriek tomu, že bolo jasne stanovené, aké služby sa majú v rámci projektu poskytnúť, do polovice roku 2016 boli externí konzultanti najímaní na základe zmlúv, v súlade s ktorými boli platení podľa času stráveného na úlohe a prostriedkov, ktoré použili (tzv. time and means contract). Navyše značná časť konzultačných záväzkov sa vykonávala v inom členskom štáte, pretože všetky externé zdroje so sídlom v Londýne už boli vyčerpané. To obmedzovalo schopnosť agentúry monitorovať včasnú realizáciu projektov. Problémy týkajúce sa kvality, ktoré sa zistili pri preberaní produktov, si vyžadovali nápravu, pričom tieto dodatočné náklady znášala agentúra.
1.

Výkonná agentúra Európskej rady pre výskum (ďalej len „agentúra“ známa tiež ako „ERCEA“), so sídlom v Bruseli, bola zriadená na základe rozhodnutia Komisie 2008/37/ES (1). Agentúra bola zriadená na obdobie od 1. januára 2008 do 31. decembra 2017 s cieľom riadiť špecifický program „Idey“ v rámci 7. rámcového programu pre výskum. V súlade s rozhodnutím Rady 2013/743/EÚ (2) agentúra sa stala osobitnou vykonávacou štruktúrou zodpovednou za administratívne vykonávanie a realizáciu programov v rámci výskumného programu Horizont 2020 a vykonáva opatrenia v rámci programovej časti I „Excelentná veda“, ktorá súvisí so špecifickým cieľom posilniť hraničný výskum prostredníctvom činností Európskej rady pre výskum (ERC).
2015

Hoci má inštitút povolené znovu zahrnúť nevyužité rozpočtové prostriedky (prostriedky, ktoré počas daného roka neboli viazané alebo ktorých viazanosť bola do konca roku zrušená) do rozpočtov na nasledujúce tri roky, neprispôsobil svoj proces včas na to, aby znovu zahrnul 26,6 mil. EUR z dohôd o grante na rok 2014 do rozpočtov na roky 2015 – 2017. Tieto rozpočtové prostriedky sú dôsledkom nižšieho využitia financií ZIS, ako sa očakávalo.
18.

V audítorskej správe z januára 2016 Útvar Komisie pre vnútorný audit (IAS) poukázal na výraznú potrebu zlepšiť zo strany centra riadenie projektov v oblasti IT. IAS konkrétne dospel k záveru, že v súvislosti so systémami IT na podporu hlavných operačných procesov centra neexistuje celková dlhodobá strategická vízia, jeho metodika riadenia projektov v oblasti IT bola len čiastočne prispôsobená jeho potrebám a proces na spravovanie systémových požiadaviek je nedostatočný. Centrum a IAS sa dohodli na pláne nápravných opatrení.
22.

Agentúra značne posilnila počet spoločných návratových letov: 232 v roku 2016 v porovnaní so 66 v roku 2015 a 39 v roku 2014. V roku 2016 to predstavovalo 10 700 ľudí, ktorí sa vrátili do tretích krajín, plus jeden tisíc prepravených agentúrou z gréckych ostrovov do Turecka po vyhlásení EÚ a Turecka z marca 2016. Napriek tomuto nevídanému nárastu služieb v oblasti návratu poskytovaných agentúrou sa mohlo využiť len 40,0 milióna EUR zo 63,0 milióna EUR pridelených na túto činnosť v rozpočte na rok 2016. Zvyšných 23,0 milióna EUR sa nemohlo využiť najmä preto, že rámcová zmluva o prenajímaní lietadiel a súvisiacich službách na účel operácií návratu čelila oneskoreniam, ktoré vznikli znížením priority projektu v prospech úsilia vynakladaného na zabezpečenie logistickej podpory (trajektov a autobusov) na realizáciu vyhlásenia EÚ a Turecka. Zníženie priority sa negatívne prejavilo chýbajúcimi zamestnancami, čo ešte posilnili zvýšené prevádzkové potreby, ktoré bolo treba pokryť. Predmetná požiadavka si vyžaduje zložité verejné obstarávanie na základe rámcovej zmluvy a mnohomiliónový rozpočet. Verejné obstarávanie na uzavretie rámcovej zmluvy na 4 roky bolo medzitým uverejnené, ale s nižším odhadovaným rozpočtom (20,0 milióna EUR).
16.

Prenesené viazané rozpočtové prostriedky boli vysoké v hlave II (administratívne výdavky) v sume 1 250 000 EUR, t. j. 33 % (2015: 998 324 EUR, t. j. 14 %) a v hlave III (podpora operácií agentúry) v sume 2 550 000 EUR, t. j. 62 % (2015: 4 mil. EUR, t. j. 65 %). V prípade hlavy II sa týkajú najmä prenájmu (0,6 mil. EUR) a dodania hardvéru, ktorý ešte nebol doručený koncom roka (0,5 mil. EUR). Prenosy v hlave III sa týkajú hodnotení externých odborníkov a monitorovania programu Life (1,5 mil. EUR), prebiehajúcich následných overovaní (0,5 mil. EUR) a IT služieb (0,5 mil. EUR), ktoré boli objednané v roku 2016, ale len čiastočne dodané a neboli vyfakturované do konca roka. Agentúra by mala zvážiť zavedenie diferencovaných rozpočtových prostriedkov, ktoré by lepšie vyjadrovali viacročný charakter operácií a neodvratné zdržania medzi podpisom zmluvy, dodaním produktov a úhradou.
15.

Bez toho, aby bolo spochybnené stanovisko Dvora audítorov, poukazujeme na skutočnosť, že Spojené kráľovstvo (UK) oznámilo Európskej rade dňa 29. marca 2017 svoje rozhodnutie vystúpiť z Európskej únie. Dohoda o podmienkach vystúpenia bude predmetom rokovaní. Svoj rozpočet si úrad financuje v plnej výške sám, a to najmä z príjmov od žiadateľov a držiteľov práv Spoločenstva k odrodám rastlín. Keďže však príjmy od klientov so sídlom v Spojenom kráľovstve predstavujú len približne 4 % jeho celkových príjmov, úrad sa domnieva, že nie je pravdepodobné, že by odchod zo Spojeného kráľovstva predstavoval pre jeho príjmy významné riziko. Úrad tiež zastáva názor, že na zabezpečenie dostupnosti vhodných priestorov na skúmanie odrôd, ktoré sa v súčasnosti vykonáva v Spojenom kráľovstve, možno prijať opatrenia bez toho, aby sa výrazne ohrozila kontinuita jeho činnosti.
17.

Vo svojej audítorskej správe z novembra 2016 útvar Komisie pre vnútorný audit (IAS) dospel k záveru, že zavedené kontroly týkajúce sa riadenia projektov v oblasti IT sú primerané, no zistil výrazné nedostatky v súvislosti s riadením IT. Odporučil aktualizáciu politiky riadenia IT úradu EFSA, aby sa zaviedol rámec na riadenie rizík IT a zoznam rizík v rámci celej organizácie a oddelila sa funkcia informačnej bezpečnosti od oddelenia IT. Úrad EFSA sa s IAS dohodol na pláne nápravných opatrení.
19.

V období rokov 2014 až 2016 agentúra vynaložila 9,4 mil. EUR (4,4 mil. EUR v roku 2016) zo svojho kumulatívneho prebytku na financovanie nákladov na renováciu (a sťahovanie) vo výške 12,4 mil. EUR v súvislosti s presídlením agentúry do novej budovy. Komisia taktiež prispela na tento účel sumou 3 mil. EUR z rozpočtu EÚ. Tento spôsob rozdelenia financovania medzi odvetvovým príspevkom a príspevkom Únie bol v súlade so štandardnou metodikou prideľovania nákladov, ktorú agentúra uplatňuje, a väčšina činností spojených so sťahovaním bola tak financovaná z poplatkov odvetvia.
Koncom roka 2013 pracovalo pre agentúru 136 dočasných zamestnancov. V zakladajúcom nariadení sa taktiež stanovuje, že počas prvých desiatich rokov prevádzky agentúry sa táto päťročná lehota môže predĺžiť najviac o ďalšie tri roky, ak je to potrebné pre zaručenie pokračovania jej služieb. Agentúra využívala túto možnosť ako štandardný postup do polovice roka 2013. Okrem toho v období od septembra 2013 do marca 2014 agentúra opätovne zamestnala štyroch dočasných zamestnancov (na osem rokov), ktorých zmluvy s ERA skončili v roku 2013 po maximálnom období ôsmich rokov.

2013

Agentúra sídli v Lille a vo Valenciennes. Dvor audítorov v špecifickej ročnej správe za rok 2006 uviedol, že je pravdepodobné, že náklady by bolo možné znížiť, ak by agentúra vykonávala všetky činnosti z jedného miesta. To by taktiež mohlo uľahčiť uzavretie komplexnej dohody o sídle s hostiteľským členským štátom a objasniť podmienky, na základe ktorých funguje agentúra a jej zamestnanci.
37.

ex ante založené na finančných a prevádzkových administratívnych previerkach. V súvislosti s priebežnými platbami a platbami zostatku v rámci 7. RP vykonáva spoločný podnik audity ex post u príjemcov a za audity žiadostí o preplatenie nákladov projektov v rámci programu Horizont 2020 vykonávané ex post zodpovedá útvar Komisie pre spoločný audit. Spoločný podnik vykázal na konci roku 2017 zvyškovú chybovosť vyplývajúcu z auditov ex post za 7. RP na úrovni 1,29 % a za program Horizont 2020 na úrovni 0,81 % Spoločný podnik zaviedol spoľahlivé postupy kontrolyzaložené na finančných a prevádzkových administratívnych previerkach. V súvislosti s priebežnými platbami a platbami zostatku v rámci 7. RP vykonáva spoločný podnik audityu príjemcov a za audity žiadostí o preplatenie nákladov projektov v rámci programu Horizont 2020 vykonávanézodpovedá útvar Komisie pre spoločný audit. Spoločný podnik vykázal na konci roku 2017 zvyškovú chybovosť vyplývajúcu z auditovza 7. RP na úrovni 1,29 % a za program Horizont 2020 na úrovni 0,81 % ( 13 )
Z celkového maximálneho prevádzkového a administratívneho rozpočtu spoločného podniku vo výške 411,5 mil. EUR ( 11 ) spoločný podnik do konca roka 2017 uzatvoril záväzky vo výške 158,8 mil. EUR a vykonal platby vo výške 78,6 mil. EUR. To poukazuje na to, že spoločný podnik v súčasnosti podpísal vzájomne previazané viacročné dohody o grantoch a verejné zákazky na plnenie 39 % programu S2R v oblasti výskumu a inovácií v súlade s viacročným pracovným programom spoločného podniku.
9.

Pokiaľ ide o zákonnosť a riadnosť príslušných operácií, súčasťou nášho auditu pri každom spoločnom podniku bolo testovanie vecnej správnosti reprezentatívnych vzoriek platobných a príjmových operácií, analytické preskúmanie hlavných administratívnych a prevádzkových postupov (grant, obstarávanie a prijímanie), ako aj posúdenie systémov dohľadu a vnútorných kontrol spoločných podnikov. Ďalej sme preskúmali vzorku ex post auditov finalizovaných nezávislými externými audítorskými firmami u príjemcov grantov zo 7. RP a analyzovali centralizovaný systém ex post auditov týkajúcich sa platieb z programu Horizont 2020 na úrovni spoločných podnikov, ako aj útvaru GR RTD pre spoločný audit. Napokon sme kontrolovali úplnosť postupu spätného získavania prostriedkov spoločných podnikov v súvislosti so zistenými chybami a správnosť výpočtov chybovosti.
39.

ex ante založené na finančných a prevádzkových administratívnych previerkach. V súvislosti s priebežnými platbami a platbami zostatku v rámci 7. RP vykonáva spoločný podnik audity ex post u príjemcov a za audity žiadostí o preplatenie nákladov projektov v rámci programu Horizont 2020 vykonávané ex post zodpovedá útvar Komisie pre spoločný audit. Spoločný podnik vykázal na konci roku 2017 zvyškovú chybovosť vyplývajúcu z auditov ex post za 7. RP na úrovni 1,09 % a za program Horizont 2020 na úrovni 2,8 % Spoločný podnik zaviedol spoľahlivé postupy kontrolyzaložené na finančných a prevádzkových administratívnych previerkach. V súvislosti s priebežnými platbami a platbami zostatku v rámci 7. RP vykonáva spoločný podnik audityu príjemcov a za audity žiadostí o preplatenie nákladov projektov v rámci programu Horizont 2020 vykonávanézodpovedá útvar Komisie pre spoločný audit. Spoločný podnik vykázal na konci roku 2017 zvyškovú chybovosť vyplývajúcu z auditovza 7. RP na úrovni 1,09 % a za program Horizont 2020 na úrovni 2,8 % ( 14 )
37.

Spoločný podnik zaviedol postupy kontroly ex ante založené na finančných a prevádzkových administratívnych previerkach. V súvislosti s priebežnými platbami a platbami zostatku v rámci 7. RP vykonáva spoločný podnik audity ex post u príjemcov a za audity žiadostí o preplatenie nákladov projektov v rámci programu Horizont 2020 vykonávané ex post zodpovedá útvar Komisie pre spoločný audit.
35.

Výzva na predkladanie návrhov z roku 2016 viedla k pomerne nízkemu pokrytiu tém týkajúcich sa akcií v oblasti výskumu a inovácií. Akcie v oblasti výskumu a inovácií s celkovým rozpočtom 50 mil. EUR obsahovali 12 tém, z ktorých každá bola navrhnutá so zameraním na konkrétne problémy plynúce z demonštračných a realizačných činností v súvislosti s hodnotovým reťazcom. Všetky oprávnené návrhy boli hodnotené podľa hodnotiacich kritérií programu Horizont 2020 a bolo určené ich poradie na spolufinancovanie v rámci obmedzení spoločného rozpočtového riadka. Väčšia časť rozpočtu na granty však bola zameraná na tri témy zo šiestich financovaných tém, takže spoločný podnik nemohol financovať šesť tém v oblasti výskumu a inovácií, hoci k štyrom z nich mal návrhy, ktoré boli oprávnené na spolufinancovanie. Aby sa zabezpečila optimálna miera pokrytia najdôležitejších tém, spoločný podnik by mal zvážiť, či neznížiť počet návrhov na tému tak, že by vo výzve stanovil orientačný rozpočet na úrovni tém.
19.

Najväčší podiel v rámci prenesených rozpočtových prostriedkov v kapitole 16 vo výške 460 508 EUR sa vzťahuje na služobné cesty zamestnancov. K niekoľkým služobným cestám uskutočneným v roku 2017 neboli stále predložené vyúčtovania nákladov, prípadne boli predložené, no do konca rozpočtového roka neboli úplne spracované. Ostatné sumy podieľajúce sa na celkovom objeme prenesených rozpočtových prostriedkov z kapitoly 16, ku ktorým existovali právne záväzky, no neboli k nim v roku 2017 predložené faktúry, sa vzťahujú na stredisko starostlivosti o deti predškolského veku (213 220 EUR), odborné vzdelávanie zamestnancov (158 968 EUR) a výdavky PMO na správu osobných spisov Dvora audítorov (180 000 EUR).
17.

SRB vo svojej konečnej ročnej účtovnej závierke za rok 2016 zverejnila podmienené záväzky vo výške 841 826 146 EUR súvisiace s príspevkami ex ante. Z toho suma vo výške 800 791 513 EUR sa týka odvolaní na vnútroštátnych orgánoch pre riešenie krízových situácií a súdnych prípadov pred správnymi súdmi členských štátov. V tabuľke 1 a 2 sú uvedené podrobnosti a vývoj týchto súm a počet odvolaní a súdnych prípadov do 30. septembra 2017: Tabuľka 1 Vývoj sporných súm podmienených záväzkov vyplývajúcich z príspevkov ex ante do jednotného fondu pre riešenie krízových situácií Podmienené záväzky zo sporných súm v eurách 30/09/17 31/12/16 31/12/15 — odvolania na vnútroštátne orgány pre riešenie krízových situácií a prípady pred správnymi súdmi členských štátov 1 240 045 681 800 791 513 437 125 144 v súvislosti s príspevkami ex ante za rok 2015 84 149 051 84 149 051 437 125 144 v súvislosti s príspevkami ex ante za rok 2016 596 809 613 716 642 462 0 v súvislosti s príspevkami ex ante za rok 2017 559 087 017 0 0 — právne spory na Všeobecnom súde Súdneho dvora Európskej únie 180 197 774 41 034 633 0 v súvislosti s príspevkami ex ante za rok 2016 115 676 910 41 034 633 0 v súvislosti s príspevkami ex ante za rok 2017 64 520 864 0 0 Spolu 1 420 243 455 841 826 146 437 125 144 Zdroj: EDA na základe údajov SRB. Tabuľka 2 Vývoj odvolaní a počtu prípadov vyplývajúcich z príspevkov ex ante do jednotného fondu pre riešenie krízových situácií Počet odvolaní, súdnych prípadov a právnych sporov 30/09/17 31/12/16 31/12/15 — odvolania na vnútroštátne orgány pre riešenie krízových situácií a prípady pred správnymi súdmi členských štátov 394 261 67 v súvislosti s príspevkami ex ante za rok 2015 7 6 67 v súvislosti s príspevkami ex ante za rok 2016 256 255 0 v súvislosti s príspevkami ex ante za rok 2017 131 0 0 — právne spory na Všeobecnom súde Súdneho dvora Európskej únie 13 9 0 v súvislosti s príspevkami ex ante za rok 2016 10 9 0 v súvislosti s príspevkami ex ante za rok 2017 3 0 0 Spolu 407 270 67 Zdroj: EDA na základe údajov SRB.
3.39.8.

Agentúra využíva rámcové zmluvy s IT firmami na poskytnutie IT služieb konzultantmi, ktorí pracujú na základe zmlúv T&M, a v priestoroch agentúry. Na základe špecifických a všeobecných kritérií stanovených v belgických právnych predpisoch a so zreteľom na plnenie uvedených zmlúv by agentúra nemala stanovovať funkcie priradené zamestnancom poskytovateľov služieb. Zistili sme, že pokyny pre IT konzultantov IT by mohli viesť k nejasnostiam, pokiaľ ide o to, kto stanovuje funkcie priradené zamestnancom poskytovateľov služieb. Agentúra by mala zabezpečiť, že pri využívaní IT konzultantov sú dodržané všetky právne ustanovenia EÚ a vnútroštátne právne ustanovenia.